

**visagino savivaldybės taryba**

**SPRENDIMAS**

**DĖL VISAGINO SAVIVALDYBĖS BIUDŽETO LĖŠŲ SKYRIMO VAIKŲ NEFORMALIOJO ŠVIETIMO, SPORTO IR KULTŪROS ĮSTAIGŲ IŠLAIDOMS, PATIRTOMS DĖL PADIDĖJUSIŲ ŠILDYMO IR ELEKTROS ENERGIJOS KAINŲ, KOMPENSUOTI TVARKOS APRAŠO PATVIRTINIMO**

2022 m. lapkričio \_\_ d. Nr. TS-\_\_

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 8 ir 13 punktu ir 16 straipsnio 2 dalies 38 punktu, nusprendžia:

1. Patvirtinti Visagino savivaldybės biudžeto lėšų skyrimo vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti tvarkos aprašą (pridedama).
2. Įgalioti Visagino savivaldybės administracijos direktorių pasirašyti kompensacijų skyrimo sutartis su lėšų gavėjais.
3. Paskelbti šį sprendimą Teisės aktų registre ir Visagino savivaldybės interneto svetainėje.

Savivaldybės meras Erlandas Galaguz

PATVIRTINTA

Visagino savivaldybės tarybos

2022 m. lapkričio \_\_ d. sprendimu Nr. TS-\_\_

**VISAGINO SAVIVALDYBĖS BIUDŽETO LĖŠŲ SKYRIMO VAIKŲ NEFORMALIOJO ŠVIETIMO, SPORTO IR KULTŪROS ĮSTAIGŲ IŠLAIDOMS, PATIRTOMS DĖL PADIDĖJUSIŲ ŠILDYMO IR ELEKTROS ENERGIJOS KAINŲ, KOMPENSUOTI TVARKOS APRAŠAS**

**I SKYRIUS**

**BENDROSIOS NUOSTATOS**

1. Visagino savivaldybės biudžeto lėšų skyrimo vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti tvarkos aprašas (toliau – aprašas) nustato išlaidų, patirtų dėl padidėjusių šildymo ir elektros energijos kainų, kompensavimo iš Visagino savivaldybės (toliau – Savivaldybė) biudžeto lėšų tvarką, reikalavimus pareiškėjams, kurie gali kreiptis dėl padidėjusių išlaidų kompensavimo, paraiškų pateikimą, nagrinėjimą ir vertinimą, kompensacijų skyrimą.

2. Apraše vartojamos sąvokos suprantamos taip, kaip jos vartojamos 2013 m. gruodžio 18 d. Komisijos reglamente (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai su visais pakeitimais.

3. Aprašo tikslas – palaikyti Savivaldybės teritorijoje veikiančias vaikų neformaliojo švietimo, vaikų sporto ir kultūros įstaigas, kompensuojant išlaidas, patirtas dėl padidėjusių šildymo ir elektros energijos kainų, nepriklausomai nuo šildymo būdo (toliau – kompensacija).

4. Gauti kompensaciją turi teisę juridiniai asmenys, registruoti Savivaldybėje ir veikiantys jos teritorijoje ir nuosavybės, nuomos, panaudos ar kitais teisės aktų nustatytais pagrindais valdantys patalpas bei vykdantys vaikų neformaliojo švietimo, vaikų sporto, kultūrinę veiklą (toliau – pareiškėjai), išskyrus pelno siekiančias įmones, biudžetines įstaigas.

5. Padidėjusių išlaidų, dėl kurių kompensavimo gali kreiptis aprašo 4 punkte nurodyti pareiškėjai, dydis apskaičiuojamas pagal 2022 metų balandžio ir spalio mėnesiais šilumos ir 2022 metų birželio–rugsėjo mėnesiais elektros energijos tiekėjo pateiktų sąskaitų skirtumą. Kompensacijos dydis nustatomas šio aprašo nustatyta tvarka. Vienam pareiškėjui, atitinkančiam aprašo reikalavimus, didžiausia kompensuojama suma – ne daugiau kaip 10 000 (dešimt tūkstančių) Eur.

6. Pagal aprašą iš Savivaldybės biudžeto lėšų skiriamos kompensacijos yra laikoma nereikšminga (*de minimis*) pagalba ir atitinka Reglamento (ES) Nr. 1407/2013 nuostatas. Pareiškėjams *de minimis* pagalba teikiama laikantis Reglamento (ES) Nr. 1407/2013 nuostatų.

**II SKYRIUS**

**PARAIŠKŲ PATEIKIMAS**

7. Išlaidų, patirtų dėl padidėjusių šildymo ir elektros energijos kainų, kompensavimo paraiškos (toliau – paraiškos) (aprašo 1 priedas) priimamos paskelbus kvietimą teikti paraiškas (toliau – kvietimas) Savivaldybės interneto svetainėje <https://visaginas.lt>.

8. Kvietime teikti paraiškas nurodoma:

8.1. paraiškų priėmimo data ir laikas;

8.2. darbuotojo, atsakingo už paraiškų pateikimo administravimą, vardas, pavardė, telefono numeris, elektroninio pašto adresas;

8.3. kita reikiama informacija.

9. Pareiškėjas gali teikti tik vieną paraišką kompensacijai gauti.

10. Paraiškos iki kvietime nurodyto termino pabaigos Savivaldybei teikiamos paštų registruotu laišku arba naudojant Dokumentų valdymo sistemą. Paraiškos, pateiktos pasibaigus kvietime nustatytam terminui, nevertinamos ir apie tai pareiškėjas informuojamas ne vėliau kaip per 5 darbo dienas nuo paraiškos pateikimo dienos.

11. Kartu su paraiška privaloma pateikti dokumentų, pagrindžiančių patirtas elektros energijos ir šildymo išlaidas (2022 metų balandžio ir spalio mėnesių šildymo sąskaitų ir 2022 metų birželio – rugsėjo mėnesių elektros energijos tiekėjo pateiktų šildymo sąskaitų ir patvirtinančių patalpų dydį (nekilnojamojo turto registro išrašo, nuomos, panaudos sutarčių ir kt.), kopijas.

**III SKYRIUS**

**PARAIŠKŲ VERTINIMAS**

12. Paraiškas apraše nustatyta tvarka vertina Savivaldybės administracijos direktoriaus įsakymu sudaryta komisija (toliau – komisija), kuri sudaroma iš direktoriaus pavaduotojo (komisijos pirmininkas) ir 4 Savivaldybės administracijos atstovų – po vieną iš Finansų ir biudžeto, Vietinio ūkio valdymo ir statybos, Švietimo, kultūros, sporto ir valstybinės kalbos kontrolės bei Strateginio planavimo ir investicijų valdymo skyrių – iš kurių vienas skiriamas komisijos pirmininko pavaduotoju.

13. Komisijos veiklą organizuoja komisijos sekretorius – Savivaldybės administracijos Švietimo, kultūros, sporto ir valstybinės kalbos kontrolės skyriaus darbuotojas. Komisijos sekretorius neįeina į komisijos sudėtį, jo kandidatūra patvirtinama kartu su komisijos sudėtimi.

14. Gautas paraiškas Komisijos sekretorius perduoda komisijai vertinti ne vėliau kaip per 10 darbo dienų nuo paskutinės paraiškų priėmimo dienos, nurodytos kvietime. Komisija gautas paraiškas įvertina ir motyvuotas išvadas pateikia per maksimaliai galimą trumpiausią laiką, tačiau ne vėliau kaip 15 darbo dienų nuo paraiškų gavimo dienos. Kompensacijos skiriamos pagal pareiškėjo paraiškoje pateiktus duomenis, už kurių teisingumą atsako pareiškėjas. Komisija baigia darbą paskutinio savo posėdžio metu, priimdama nutarimą dėl paraiškų įvertinimo pagal aritmetinį skaičiavimą, atsižvelgdama į gautų paraiškų skaičių, prašomą kompensuoti sumą ir kompensavimui Savivaldybės tarybos skirtą biudžeto lėšų sumą.

15. Komisija, vertindama paraiškas, turi teisę prašyti pareiškėjų raštu pateikti papildomus paaiškinimus ir (ar) dokumentus, jei paraiškai įvertinti nepakanka pateiktų dokumentų arba dėl paraiškoje pateiktos informacijos negalima tinkamai įvertinti paraiškos. Pareiškėjui nustatomas terminas papildomiems paaiškinimams ir (ar) dokumentams pateikti, kuris negali būti trumpesnis kaip 5 darbo dienos nuo pranešimo apie papildomų paaiškinimų ir (ar) dokumentų pateikimo gavimo dienos.

16. Komisija nustato kompensacijų dydį kiekvienam pareiškėjui, kuris atitinka aprašo reikalavimus, ir teikia Savivaldybės administracijos direktoriui parengtą įsakymo projektą dėl kompensacijų skyrimo.

17. Komisijos pagrindinė veiklos forma – posėdžiai, kuriuos šaukia komisijos pirmininkas. Pirmas posėdis šaukiamas ne vėliau kaip per 2 darbo dienas nuo paraiškų pateikimo komisijai dienos. Posėdžiai yra teisėti, jeigu juose dalyvauja ne mažiau kaip 2/3 komisijos narių.

18. Komisijos nutarimai laikomi priimtais, jei už juos balsuoja dauguma posėdžiuose dalyvaujančių komisijos narių. Komisijos narių balsams pasiskirsčius po lygiai, sprendimą lemia komisijos pirmininko balsas arba komisijos pirmininko pavaduotojo balsas, jei komisijos pirmininkas posėdyje nedalyvauja.

19. Komisijos posėdžiai yra protokoluojami. Protokole nurodomi komisijos nutarimai, nutarimų motyvai, komisijos narių nuomonė. Protokolą pasirašo komisijos pirmininkas arba komisijos pirmininko pavaduotojas, jei komisijos pirmininkas posėdyje nedalyvauja, ir komisijos sekretorius.

20. Komisijos narys negali dalyvauti svarstant ir vertinant paraiškas, pateiktas pareiškėjų, su kuriais komisijos narį tiesiogiai arba netiesiogiai sieja privatūs interesai. Tokiu atveju komisijos narys privalo nusišalinti nuo minėtos paraiškos vertinimo.

21. Pareiškėjai dalyvauti komisijos posėdžiuose nagrinėjant pateiktas paraiškas nėra kviečiami.

22. Kol nepasirašytas Savivaldybės administracijos direktoriaus įsakymas, nurodytas šio aprašo 23 punkte, komisijos nariai negali viešinti informacijos apie priimtus nutarimus.

**IV SKYRIUS**

**KOMPENSACIJŲ SKYRIMAS, SUTARČIŲ SUDARYMAS, INFORMACIJOS VIEŠINIMAS**

23. Kompensacijos skiriamos Savivaldybės administracijos direktoriaus įsakymu, atsižvelgiant į galutinį komisijos paraiškų vertinimo protokolą, per 10 darbo dienų nuo šio protokolo registravimo Savivaldybės dokumentų valdymo sistemoje dienos.

24. Savivaldybės administracijos direktorius per 5 kalendorines dienas nuo Savivaldybės administracijos direktoriaus įsakymo, nurodyto aprašo 23 punkte, pasirašymo dienos pasirašo su kompensacijos gavėju šiame apraše nustatytos formos sutartį (2 priedas).

25. Kompensacijos gavėjų sąrašas, nurodant juridinių asmenų pavadinimus ir skiriamą kompensacijos dydį, per 15 darbo dienas nuo Savivaldybės administracijos direktoriaus įsakymo, nurodyto šio aprašo 23 punkte, pasirašymo dienos paskelbiamas Savivaldybės interneto svetainėje <https://visaginas.lt>. Šią informaciją parengia ir viešinti pateikia Savivaldybės administracijos Švietimo, kultūros, sporto ir valstybinės kalbos kontrolės skyrius.

26. Savivaldybės administracijos Strateginio planavimo ir investicijų valdymo skyrius užtikrina, kad teisės aktų nustatyta tvarka per 5 darbo dienas nuo aprašo 24 punkte nurodytų sutarčių įsigaliojimo dienos skirta kompensacija būtų užregistruota Suteiktos valstybės pagalbos ir nereikšmingos (*de minimis*) pagalbos registre.

**V SKYRIUS**

**BAIGIAMOSIOS NUOSTATOS**

27. Pareiškėjų (jo atstovų ir (ar) darbuotojų) asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.

28. Pareiškėjas, pateikęs klaidingą informaciją, panaudojęs ne pagal sutartyje numatytą paskirtį skirtas lėšas ar kitaip pažeidęs lėšų panaudojimo tvarką, atsako Lietuvos Respublikos teisės aktų nustatyta tvarka.

29. Pareiškėjai, teikdami paraiškas šio aprašo nustatyta tvarka, patvirtina, kad leidžia skelbti informaciją apie jiems paskirtą kompensaciją Savivaldybės interneto svetainėje www.visaginas.lt.

30. Visi kilę ginčai sprendžiami Lietuvos Respublikos teisės aktų nustatyta tvarka.

31. Už aprašo nuostatų nevykdymą ar netinkamą vykdymą jį įgyvendinantiems subjektams taikoma teisės aktuose numatyta atsakomybė.

32. Kaip naudojamos Savivaldybės biudžeto lėšos vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti atsitiktine tvarka gali patikrinti Savivaldybės kontrolės ir audito tarnyba.

33. Aprašas gali būti keičiamas ar papildomas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_

Visagino savivaldybės biudžeto lėšų skyrimo vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti tvarkos aprašo

1 priedas

(Išlaidų, patirtų dėl padidėjusių šildymo ir elektros energijos kainų, kompensavimo paraiškos forma)

**IŠLAIDŲ, PATIRTŲ DĖL PADIDĖJUSIŲ ŠILDYMO IR ELEKTROS ENERGIJOS KAINŲ, KOMPENSAVIMO PARAIŠKA**

PAREIŠKĖJO DUOMENYS

Pareiškėjo pavadinimas...........................................................................................................................

Pareiškėjo teisinė forma..........................................................................................................................

Pareiškėjo veiklos forma........................................................................................................................

Pareiškėjo atstovo pareigos, vardas ir pavardė.......................................................................................

Pareiškėjo buveinės adresas....................................................................................................................

Juridinio asmens kodas...........................................................................................................................

PVM mokėtojo kodas..............................................................................................................................

Sąskaitos Nr. ir banko rekvizitai .............................................................................................................

..................... ..................................

(telefonas) (el. paštas)

**KITI DUOMENYS**

1. Pareiškėjo išlaidos padidėjus šildymo ir elektros energijos kainoms:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Pavadinimas | 2021 m. | | 2022 m. | | Skirtumas | |
| Kiekis  (kWh) | Suma  (Eur) | Kiekis  (kWh) | Suma  (Eur) | Kiekis  (kWh) | Suma  (Eur) |
| 1. | Sąskaita, gauta už šildymą balandžio mėnesį |  |  |  |  |  |  |
| 2. | Sąskaita, gauta už šildymą spalio mėnesį |  |  |  |  |  |  |
| 3. | Sąskaita, gauta už elektros energiją birželio mėnesį |  |  |  |  |  |  |
| 4. | Sąskaita, gauta už elektros energiją liepos mėnesį |  |  |  |  |  |  |
| 5. | Sąskaita, gauta už elektros energiją rugpjūčio mėnesį |  |  |  |  |  |  |
| 6. | Sąskaita, gauta už elektros energiją rugsėjo mėnesį |  |  |  |  |  |  |
| 7. | Sąskaita, gauta už elektros energiją spalio mėnesį |  |  |  |  |  |  |
|  | Iš viso prašoma kompensacijos suma | X | X | X | X | X |  |

2. Nuosavybės, nuomos, panaudos ar kitais teisės aktų nustatytais pagrindais valdomų patalpų plotas (kv. m) ir valdymo pagrindas (nuosavybės, nuomos, panaudos ir kt.): \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Patvirtinu, kad:

·- esu susipažinęs (-usi) su Visagino savivaldybės biudžeto lėšų skyrimo vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti tvarkos aprašu, jo nuostatos man yra aiškios ir suprantamos;

- šios paraiškos pateikimo metu nėra jokių jos teikimą ribojančių aplinkybių;

·- neturiu subnuomojamų patalpų, už kurias gaunu iš subnuomininkų lėšas už patalpų šildymą, jei tokios lėšos yra gaunamos – jų dydis paraiškos teikimo metu yra neįtraukiamas;

· visi šioje paraiškoje ir kartu su ja pateiktuose dokumentuose nurodyti duomenys yra teisingi.

**PRIEDAI**

1. Dokumentų, pagrindžiančių patirtas šildymo išlaidas, kopijos.

2. Nekilnojamojo turto registro išrašo, nuomos, panaudos sutarčių ir kt. kopija.

3. Įgaliojimas veikti pareiškėjo vardu (kai paraišką pasirašo ne pareiškėjo vadovas).

Pareiškėjas / pareiškėjo atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Visagino savivaldybės biudžeto lėšų skyrimo vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti tvarkos aprašo

2 priedas

Kompensacijos skyrimo sutarties forma)

**KOMPENSACIJOS SKYRIMO SUTARTIS**

20\_\_ m. \_\_\_\_\_\_\_\_\_\_\_\_\_\_\_\_ d. Nr.

Visaginas

Visagino savivaldybės administracija, juridinio asmens kodas 188710061, atstovaujama (pareigos, vardas, pavardė), veikiančio (-ios) pagal (dokumento data, rūšis, numeris, pavadinimas) (toliau – Lėšų davėjas), ir (juridinio asmens pavadinimas, kodas) (toliau – Lėšų gavėjas), atstovaujamas (-a) (pareigos, vardas, pavardė), veikiančio (-ios) pagal juridinio asmens įstatus/įgaliojimą, sudarė šią sutartį.

**I. SUTARTIES PAGRINDAS**

1. Sutarties pagrindas yra Visagino savivaldybės tarybos (data) sprendimas Nr. (XX) „Dėl Visagino savivaldybės tarybos 2022 m. vasario 18 d. sprendimu Nr. TS-7 „Dėl Visagino savivaldybės 2022 metų biudžeto patvirtinimo“ pakeitimo“, Visagino savivaldybės tarybos (data) sprendimas Nr. (XX) „Dėl Visagino savivaldybės biudžeto lėšų skyrimo vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti tvarkos aprašo patvirtinimo“ ir Visagino savivaldybės administracijos direktoriaus (data) įsakymas Nr. (XX) „Dėl kompensacijos skyrimo .......“

**II. SUTARTIES DALYKAS**

2. Sutarties dalykas yra (juridinio asmens pavadinimas) skiriamos lėšos išlaidoms, patirtoms dėl padidėjusių šildymo kainų, kompensuoti.

3. Lėšos skiriamos iš Nr. (XX) programos „..................“ sąmatos Nr. XX.

**III. SUTARTIES ŠALIŲ ĮSIPAREIGOJIMAI IR TEISĖS**

4. Lėšų davėjas įsipareigoja:

4.1. finansuoti šios sutarties 2 punkte nurodyto Lėšų gavėjo išlaidas, patirtas dėl padidėjusių šildymo ir elektros energijos kainų, ir skirti šiam tikslui XX (žodžiais) Eur;

4.2. lėšas pervesti Lėšų gavėjui į Lėšų gavėjo atsiskaitomąją sąskaitą, kuri nurodyta šios sutarties V skyriuje;

4.3. Lėšų gavėjo (jo atstovų ir (ar) darbuotojų) duomenis tvarkyti vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.

5. Kaip naudojamos Savivaldybės biudžeto lėšos, skirtos vaikų neformaliojo švietimo, sporto ir kultūros įstaigų išlaidoms, patirtoms dėl padidėjusių šildymo ir elektros energijos kainų, kompensuoti atsitiktine tvarka gali patikrinti Savivaldybės kontrolės ir audito tarnyba.

6. Paaiškėjus, kad Lėšų gavėjui buvo skirtos lėšos pagal Lėšų gavėjo pateikus neteisingus ir (ar) netikslius duomenis, Lėšų davėjas turi teisę reikalauti, kad Lėšų gavėjas per 10 (dešimt) darbo dienų nuo pareikalavimo išsiuntimo dienos lėšas grąžintų į Lėšų davėjo atsiskaitomąją sąskaitą banke, kuri nurodyta šios sutarties V skyriuje.

7. Lėšų gavėjas:

7.1. sudarydamas sutartį, patvirtina, kad teikiant paraišką buvo nurodyti tikslūs ir teisingi duomenys išlaidoms, patirtoms dėl išaugusių šildymo ir elektros energijos kainų, kompensuoti;

7.2. gavęs finansavimą, ne vėliau kaip per 2 mėnesius Lėšų davėjui pateikti el. paštu biudžeto išlaidų sąmatos vykdymo ataskaitą, užpildęs Lietuvos Respublikos finansų ministro patvirtintą 2 formą;

7.3. paaiškėjus sutarties 6 punkte nustatytoms aplinkybėms, lėšas grąžinti į Lėšų davėjo sąskaitą ne vėliau kaip per 10 darbo dienų nuo pareikalavimo išsiuntimo datos.

8. Lėšų gavėjas turi teisę raštu teikti Lėšų davėjui paklausimus, susijusius su sutartimi.

**IV. PAPILDOMOS SUTARTIES SĄLYGOS**

9. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

10. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl Sutarties papildymo, pakeitimo ar nutraukimo.

11. Sutarties papildymai, pakeitimai arba Sutarties nutraukimas galioja tik raštu sutikus abiem šalims.

12. Ginčai dėl šios sutarties vykdymo sprendžiami šalių susitarimu, o nesutarus – Lietuvos Respublikos įstatymų nustatyta tvarka.

13. Sutartis sudaryta dviem vienodą teisinę galią turinčiais egzemplioriais, po vieną kiekvienai šaliai.

14. Sutartis įsigalioja jos pasirašymo dieną ir galioja iki sutartinių įsipareigojimų įvykdymo dienos.

PRIDEDAMA.

20\_\_ m. programos sąmata (forma BFP-1).

**V. ŠALIŲ ADRESAI IR KITI REKVIZITAI**

Visagino savivaldybės administracijos Lėšų gavėjas

direktorius (organizacijos pavadinimas)

Parko g. 14, LT-31140 Visaginas (adresas)

Kodas 188710061 Kodas

A. s. Nr. LT294010042403849786 A. s. Nr. LT

AB „Swedbank“, banko kodas 73000 (Bankas, banko kodas)

Tel. (8 386) Tel.

(pareigos)

(vardas, pavardė) \_\_\_\_\_\_\_\_\_\_\_\_\_\_\_ (vardas, pavardė) \_\_\_\_\_\_\_\_\_\_\_\_\_\_\_